Alonso fúll út í Pic
Fernando Alonso hjá Ferrari er á því að franski ökuþórinn Charles Pic hjá Marussia hafi hugsanlega orsakað það að hann fékk ekki tækifæri á sigri í Barcelona í dag.
Pic virti ekki blá flögg sem veifað var til merkis um að honum bæri að víkja fyrir aðvífandi bílum, en þar var Alonso á ferð. Var honum refsað með akstursvíti fyrir að hleypa Alonso ekki nógu fljótt fram úr. Á því tapaði hann tíma í rimmunni um fyrsta sæti við Pastor Maldonado hjá Williams.
Alonso sagðist óhress með Pic þó svo hann játti að Maldonado og Williams hafi verið hraðskreiðari í dag. Hann sagðist vona að refsing Pic virkaði sem viðvörun til hægustu ökumannanna.
"Ég var pínulítið óheppinni, Marussia á undan sem var refsað en það hjálpaði okkur samt ekkert. Refsingin verður vonandi til þess að menn átta sig á að þeir verði að virða reglurnar," sagði Alonso. Hann var á því að hann hefði orðið fyrir víti með hindruninni, víti sem hefði getað kostað hann sigur.
Alonso var annars ánægður með hversu miklum framförum Ferrarifákurinn hefur tekið með þeim uppfærslum sem gerðar voru á honum fyrir kappaksturinn í Barcelona. Kvaðst hann hafa orðið undrandi á því hversu bíllinn var öflugur alla helgina.
Eftir úrslitin í Barcelona deilir Alonso efsta sætinu með Sebastian Vettel í keppninni um heimsmeistaratitil ökumanna. "Við vorum bjartsýnir á að uppfærslurnar myndu stefna í rétta átt en árangurinn í tímatökunum og kappakstrinum er miklu meiri en væntingar voru um. Ég er nokkuð undrandi á framförunum," sagði Alonso.
Hann segir að vertíðin hafi byrjað erfiðlega og bíllinn engan veginn samkeppnisfær. Nú þegar fjórðungur vertíðar væri að baki væri hann í forystu með Vettel. "Við getum verið stoltir af stöðunni. Kannski aðeins aðra sögu að segja um bílinn og samkeppnisfærni hans en við erum að vinna í því og bæta hann," sagði Alonso.
Fernando Alonso hjá Ferrari er á því að franski ökuþórinn Charles Pic hjá Marussia hafi hugsanlega orsakað það að hann fékk ekki tækifæri á sigri í Barcelona í dag.
Pic virti ekki blá flögg sem veifað var til merkis um að honum bæri að víkja fyrir aðvífandi bílum, en þar var Alonso á ferð.
Var honum refsað með akstursvíti fyrir að hleypa Alonso ekki nógu fljótt fram úr.
"Ég var pínulítið óheppinni, Marussia á undan sem var refsað en það hjálpaði okkur samt ekkert."
Alonso var annars ánægður með hversu miklum framförum Ferrarifákurinn hefur tekið með þeim uppfærslum sem gerðar voru á honum fyrir kappaksturinn í Barcelona.
Eftir úrslitin í Barcelona deilir Alonso efsta sætinu með Sebastian Vettel í keppninni um heimsmeistaratitil ökumanna.